CELEX: 32005D0879
Language: lv
Date: 2005-12-10 00:00:00
Title: 2005/879/EK: Komisijas Lēmums ( 2005. gada 8. decembris ), ar ko apstiprina metodes cūku liemeņu klasificēšanai Slovēnijā  (izziņots ar dokumenta numuru K(2005) 4744)

10.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 324/87
            
         
      KOMISIJAS LĒMUMS
   
   (2005. gada 8. decembris),
   ar ko apstiprina metodes cūku liemeņu klasificēšanai Slovēnijā
   (izziņots ar dokumenta numuru K(2005) 4744)
   (Autentisks ir tikai teksts slovēņu valodā)
   (2005/879/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Regulas (EEK) Nr. 3220/84 2. panta 3. punktā paredzēts, ka cūku liemeņus klasificē, nosakot liesās gaļas saturu saskaņā ar statistiski pierādītām novērtējuma metodēm, kuru pamatā ir cūkas liemeņa vienas vai vairāku anatomisko daļu fiziska izmērīšana. Klasificēšanas metodes atļauj izmantot, ja to novērtējums atbilst statistiskās kļūdas maksimālajai pielaidei. Šī pielaide tika noteikta 3. pantā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (2).
            
         
               (2)
            
            
               Slovēnijas valdība ir pieprasījusi, lai Komisija atļautu izmantot divas metodes cūku liemeņu klasificēšanai, un ir iesniegusi rezultātus secēšanas izmēģinājumiem, kas tika veikti pirms iestāšanās dienas, uzrādot protokola otro daļu, kā paredzēts Regulas (EEK) Nr. 2967/85 3. pantā.
            
         
               (3)
            
            
               Izvērtējot šo pieprasījumu, tika secināts, ka šo klasificēšanas metožu apstiprināšanas nosacījumi ir izpildīti attiecībā uz aparātu HGP 4, bet tikai daļēji izpildīti attiecībā uz aparātu ZP-DM5. Lai Slovēnijas iestādēm sniegtu pienācīgu laiku veikt jaunu secēšanas izmēģinājumu, ZP-DM5 aparātu ir atļauts lietot uz ierobežotu laiku.
            
         
               (4)
            
            
               Aparātu vai klasificēšanas metožu izmaiņas var apstiprināt tikai ar jaunu Komisijas lēmumu, kuru pieņem, pamatojoties uz iegūto pieredzi. Tādēļ pašreizējo apstiprinājumu var atcelt.
            
         
               (5)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Regulu (EEK) Nr. 3220/84 cūku liemeņu klasificēšanai Slovēnijā ir atļauts izmantot šādas metodes:
   
               a)
            
            
               klasificēšanas metode “Zwei-Punkt – DM5 (ZP)” un ar to saistītās novērtējuma metodes, kuru sīks apraksts ir sniegts pielikuma 1. daļā;
            
         
               b)
            
            
               aparāts ar nosaukumu “Hennessy Grading Probe (HGP 4)” un ar to saistītās novērtējuma metodes, kuru sīks apraksts ir sniegts pielikuma 2. daļā.
            
         Atļauja lietot ZP-DM5 klasificēšanas metodi ir piešķirta līdz 2007. gada 31. decembrim.
   2. pants
   Aparātu vai novērtējuma metožu izmaiņas nav atļautas.
   3. pants
   Lēmums ir adresēts Slovēnijas Republikai.
   
      Briselē, 2005. gada 8. decembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 285, 25.10.1985., 39. lpp. Regulā grozījumi izdarīti ar Regulu (EK) Nr. 3127/94 (OV L 330, 21.12.1994., 43. lpp.).
   
      PIELIKUMS
      METODES CŪKU LIEMEŅU KLASIFICĒŠANAI SLOVĒNIJĀ
      I daļa
      ZWEI-PUNKT – DM5 (ZP)
      
                  1.
               
               
                  Cūku liemeņu klasificēšanu veic ar metodi “Zwei-Punkt – DM5 (ZP)”.
               
            
                  2.
               
               
                  Cūku liemeņa liesās gaļas saturu aprēķina pēc šādas formulas:
                  
                      = 8,6980 + 66,7270 Z1 + 9,7218 Z2 + 33,2966 Z3 – 19,8084 Z4 – 0,1082 T
                  kur:
                  
                              
                                 
                           
                           
                              =
                           
                           
                              liemeņa liesās gaļas aprēķinātā procentuālā izteiksme,
                           
                        
                              MDM
                              
                           
                           
                              =
                           
                           
                              jostas muskuļa redzamais biezums milimetros sadalīta liemeņa viduslīnijā, ko mēra visīsākajā savienojuma vietā starp jostas muskuļa priekšējās daļas (galvas daļas) beigām un mugurkaula augšējo (muguras daļas) malu,
                           
                        
                              SDM
                              
                           
                           
                              =
                           
                           
                              minimālais (muguras) tauku kārtas biezums (ieskaitot ādu) sadalīta liemeņa viduslīnijā milimetros, ietverot jostas muskuli (Musculus glutaeus medius),
                           
                        
                              Z1
                              
                           
                           
                              =
                           
                           
                              SDM/MDM
                              
                           
                        
                              Z2
                              
                           
                           
                              =
                           
                           
                              
                                 
                           
                        
                              Z3
                              
                           
                           
                              =
                           
                           
                              
                                 log
                                 10(SDM)
                           
                        
                              Z4
                              
                           
                           
                              =
                           
                           
                              
                                 
                           
                        
                              T
                           
                           
                              =
                           
                           
                              silta liemeņa svars kilogramos.
                           
                        Šo formulu piemēro liemeņiem, kuru svars ir no 50 līdz 120 kilogramiem.
               
            2. daļa
      HENNESSY GRADING PROBE (HGP 4)
      
                  1.
               
               
                  Cūku liemeņu klasificēšanu veic ar aparātu “Hennessy Grading Probe (HGP 4)”.
               
            
                  2.
               
               
                  Aparātu aprīko ar zondi, kuras diametrs ir 5,95 milimetri (un 6,3 milimetrus platu asmeni zondes priekšgalā), kas satur fotodiodi (Siemens LED modeli LYU 260-EO) un 58 MR fotodetektoru, ar attāluma pielāgošanu no 0 līdz 120 milimetriem. Mērījumu rezultātus izsaka aprēķinātajā liesās gaļas saturā ar HPG 4 vai tam pievienoto datoru.
               
            
                  3.
               
               
                  Cūku liemeņa liesās gaļas saturu aprēķina pēc šādas formulas:
                  
                      = 64,9273 – 1,6690 SHGP + 0,01947 S2
                     HGP + 0,2464 MHGP
                  
                  kur:
                  
                              
                                 
                           
                           
                              =
                           
                           
                              liemeņa liesās gaļas aprēķinātā procentuālā izteiksme,
                           
                        
                              SHGP
                              
                           
                           
                              =
                           
                           
                              muguras tauku kārtas biezums (ieskaitot ādu) milimetros, ko mēra 7 cm no liemeņa viduslīnijas starp otro un trešo pēdējo ribu,
                           
                        
                              MHGP
                              
                           
                           
                              =
                           
                           
                              muskuļa biezums milimetros, ko mēra tajā pašā laikā un vietā kā SHGP.
                           
                        Šo formulu piemēro liemeņiem, kuru svars ir no 50 līdz 120 kilogramiem.